**Ministru kabineta noteikumu projekta „Grozījumi Ministru kabineta 2000. gada 27. jūnija noteikumos Nr. 211 “Noteikumi par valsts profesionālās vidējās izglītības standartu un valsts arodizglītības standartu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2000. gada 27. jūnija noteikumos Nr. 211 “Noteikumi par valsts profesionālās vidējās izglītības standartu un valsts arodizglītības standartu”” (turpmāk – noteikumu projekts) izstrādāts, pamatojoties uz:  1. Izglītības likuma 14. panta 19. punktu, pārejas noteikumu 69. un 71.punktu;  2. Profesionālās izglītības likuma 23. panta otro daļu;  3. Vispārējās izglītības likuma pārejas noteikumu 35.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2000. gada 27. jūnija noteikumi Nr. 211 “Noteikumi par valsts profesionālās vidējās izglītības standartu un valsts arodizglītības standartu” (turpmāk - noteikumi Nr. 211) nosaka, ka arodizglītības un profesionālās vidējās izglītības programmas, kuras izglītojamais uzsāk pēc pamatizglītības ieguves, īsteno, nodrošinot mācību satura apguvi valsts valodā ne mazāk kā trijās piektdaļās no programmas kopējā apjoma.  Ar 2018. gada 22. marta grozījumiem Izglītības likumā, tika pieņemts normatīvais regulējums, kas nosaka pāreju uz izglītības ieguvi valsts valodā, paredzot, ka izglītības iestādes nodrošina vidējās izglītības pakāpes izglītības programmu atbilstību šā likuma 9. panta pirmās un 1.1 daļas, otrās daļas 2. punkta prasībām līdz 2020. gada 30. aprīlim. Lai saskaņotu noteikumu Nr. 211 un Izglītības likuma regulējumu, noteikumu projekts paredz svītrot normas, kas nosaka valsts valodas lietojuma proporciju ar 2020.  gada 1. septembri.  Ar 2018. gada 21. jūnija grozījumiem Vispārējās izglītības likumā tika noteikts, ka grozījumi par pedagoģiskās korekcijas kā vispārējās izglītības īpašā veida izslēgšanu no Vispārējās izglītības likuma stājas spēkā 2019. gada 1. septembrī, izglītības iestādes, kuras īsteno pedagoģiskās korekcijas izglītības programmas no 2018. gada 1. septembra izglītojamos šajās izglītības programmās neuzņem. Izglītības iestādes ir tiesīgas uzsākto pedagoģiskās korekcijas izglītības programmu īstenošanu turpināt līdz 2019. gada 30. jūnijam. Lai saskaņotu minēto kārtību ar noteikumiem Nr. 211, projekts paredz svītrot normas par pedagoģisko korekciju arodizglītības programmās ar 2019. gada 1. septembri. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un Valsts izglītības satura centrs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz izglītojamajiem, kuri apgūst profesionālās vidējās izglītības un arodizglītības programmas un pedagogiem, kuri īsteno profesionālās vidējās izglītības un arodizglītības programmas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties noteikumu projekta izstrādē pēc tā publiskošanas Izglītības un zinātnes ministrijas tīmekļa vietnē www.izm.gov.lv un izsludināšanas Valsts sekretāru sanāksmē, kad tas būs pieejams Ministru kabineta tīmekļa vietnē [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Pēc noteikumu projekta ievietošanas Izglītības un zinātnes ministrijas un Ministru kabineta tīmekļa vietnē sabiedrības pārstāvji varēs izteikt savu viedokli par noteikumu projektu rakstveidā. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības iestādes, kuras īsteno profesionālās vidējās izglītības un arodizglītības programmas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

R.Saksons

67503753, [ronalds.saksons@visc.gov.lv](mailto:ronalds.saksons@visc.gov.lv)